Vyhodnotenie medzirezortného pripomienkového konania

	k  návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov
		
Spôsob pripomienkového konania: bežný/zjednodušený/skrátený postup - dôvod:			bežný (oznam listom č. 21668/2006 - SL   – poštou aj e-mailom)  
	
	Zoznam oslovených subjektov:					
Dušan Čaplovič - podpredseda vlády SR pre vedomostnú spoločnosť, európske záležitosti, ľudské práva a menšiny, Robert Kaliňák  - podpredseda vlády SR  a minister vnútra, Ján Mikolaj - podpredseda vlády SR a minister školstva, Štefan Harabin – podpredseda vlády SR a minister spravodlivosti, Úrad vlády SR, Úrad vlády SR – Inštitút pre aproximáciu práva, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad SR, Najvyšší súd SR, Generálna prokuratúra SR, Úrad pre dohľad nad zdravotnou starostlivosťou, Všeobecná zdravotná poisťovňa, a.s., Spoločná zdravotná poisťovňa, a.s., Dôvera zdravotná poisťovňa, a.s., APOLLO zdravotná poisťovňa, a.s., Sideria zdravotná poisťovňa, a.s., Európska zdravotná poisťovňa, a.s., Union zdravotná poisťovňa, a. s., Asociácia zamestnávateľských zväzov a združení SR, Konfederácia odborových zväzov SR, Slovenský odborový zväz pracovníkov zdravotníctva a sociálnych služieb, Republiková únia zamestnávateľov, Asociácia nemocníc Slovenska
	
	Počet oslovených subjektov:	 45				
	Zaslali do stanoveného termínu (od 21.08.06  do  23.08.06) :	 39				
	Zaslali po termíne:	 2		MF, NBS		
	Vôbec nezaslali:	 7		CAPLOVIC, MVRR, NBU, NS, EZP, KOZ, RUZ	
	Subjekty, ktoré nemali pripomienky: 	 31		UV, SIAP, MH, MDPT, MP, MO, MS, MZV, MPSVR, MZP, MK, PU, SU, UGKK, UJD, UNMS, UVO, UPV, SSHR, NKU, GP, UDZS, SZP, APOLLO, UNION, AZZZ, SOZPZSS, ANS	
						
	Počet vznesených pripomienok:  	 9				
	Počet akceptovaných:  	 2				
	Počet neakceptovaných, z toho počet zásadných - ktoré subjekty: 	 7	 4	 		
	Rozporové konanie (s kým, kedy, na akej úrovni, s akým výsledkom): 			Dňa 23. augusta 2006 prebehlo na Ministerstve zdravotníctva SR konferenčné rokovanie na úrovni generálnych riaditeľov. Výsledkom rokovania bola dohoda zúčastnených strán zaoberať sa pripomienkou v najbližšej možnej novele tohto zákona.	
	Počet odstránených pripomienok:  	2				
	Počet neodstránených pripomienok:  	-				
						
Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		
Ministerstvo financií SR
	1. S predloženým návrhom nesúhlasím, pretože nároky na štátny rozpočet vyplývajúce z návrhu sú súčasťou prioritných výdavkových limitov, ktoré Ministerstvo zdravotníctva SR požaduje pre rok 2007 a v súčasnosti nie je rozhodnuté o prerozdelení finančných prostriedkov určených na priority medzi jednotlivé kapitoly a na konkrétne výdavkové tituly.

2. V doložke finančných, ekonomických, environmentálnych vplyvov, vplyvov na zamestnanosť a podnikateľské prostredie žiadam opraviť chybný prepočet preddavku na osobu v Sk, sumy ročnej platby štátu v Sk v pripravovanom návrhu pre rok 2009 a prepočet predpokladaných ročných platieb štátu a rozdiely v ročných platbách štátu za roky 2007 a 2008. 

Podľa § 16 ods. 1 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov sa preddavok na poistné zaokrúhľuje na celé koruny nahor, preddavok na osobu pre rok 2009 podľa pripravovaného návrhu je vo výške 987 Sk, rozdiel v preddavkoch na osobu 198 Sk, predpokladaná ročná platba štátu 35 758 303 308 Sk a rozdiel v ročnej platbe 7 173 398 232 Sk. Predpokladaná ročná platba štátu v roku 2007 má byť uvedená vo výške 31 364 796 672 Sk a v roku 2008 vo výške 33 581 897 448 Sk, z čoho ďalej vyplýva aj úprava výšky rozdielu v ročnej platbe štátu v Sk.

3. V súvislosti s navrhovanou zmenou § 12 ods. 1 písm. f) žiadam znenie § 13 ods. 14 zákona č. 580/2004 Z.z. upraviť tak, aby zavedený koeficient aj naďalej zabezpečoval úpravu sumy preddavku na poistné pre poistencov podľa § 11 ods. 2 uvedeného zákona na úroveň sumy preddavku na poistné, ktorú platí štát za svojich poistencov.

4. So znením § 31b ods. 1 písm. g) súhlasím pod podmienkou, že štátom platené poistné zúčtuje Ministerstvo zdravotníctva SR voči štátnemu rozpočtu najneskôr do konca roka 2007.	Z		Pripomienky prišli po termíne.	
Ministerstvo vnútra
SR
Zbor väzenskej a justičnej stráže	K návrhu zákona, ktorým sa mení a dopĺňa zákon č.580/2004 Z. z. o zdravotnom poistení a o zmene a doplnení zákona č.95/2002 Z. z. o poisťovníctve a o zmene a doplnení niektorých zákonov v znení neskorších predpisov uplatňujeme tieto pripomienky: 
1.   Za bod 1 žiadame doplniť nový bod 2 tohto znenia :
„2. V § 19 sa odsek 1 dopĺňa písmenom c), ktoré znie : „c) počas predchádzajúceho kalendárneho roka mal viacero príjmov od rôznych zamestnávateľov alebo mal iné príjmy podliehajúce dani z príjmov podľa osobitného predpisu46) a ak príjem od jedného zamestnávateľa alebo príjem podliehajúci dani z príjmov podľa osobitného predpisu46) dosiahol maximálnu výšku vymeriavacieho základu podľa § 13 ods. 9 písm. d)“.“. Túto pripomienku považuje ministerstvo vnútra za zásadnú.

Odôvodnenie : Navrhovaným doplnením sa odstráni zbytočné podávanie viacerých ročných zúčtovaní poistného, čím sa odbremení nielen poistenec, ale hlavne zdravotné poisťovne, ktoré aj tak nemôžu poistencovi vyrubiť vyššie poistné.

2. Ďalšiu zásadnú pripomienku uplatňujeme opätovne a vzťahuje sa zakotvenia možnosti obmedzenia zmluvnej voľnosti poistenca služobným orgánom alebo služobným úradom a centralizácie poistnej agendy u explicitne určenej poisťovne. Túto zásadnú pripomienku sme už uplatnili listami č.p.:ULP-266-6/1-2005 zo 14.3.2005 a SLV-701-6-/1-2005 z 12.8.2005.

Znenie § 7 žiadame zmeniť takto:
„§ 7

Poistenec má právo podať prihlášku v zdravotnej poisťovni, ktorú si vybral.
Znenie odseku 2 žiadame zmeniť, súčasne však navrhujeme 2 alternatívy znenia: 
I. alternatíva:
(2)	Ustanovenie odseku 1 sa nevzťahuje na poistenca, ktorý je príslušníkom
ozbrojených síl Slovenskej republiky,
Policajného zboru,
Slovenskej informačnej služby,
Národného bezpečnostného úradu,
Zboru väzenskej a justičnej stráže Slovenskej republiky,
Železničnej polície Slovenskej republiky,
Hasičského a záchranného zboru,
ktorému služobný orgán alebo služobný úrad môže určiť, že bude zdravotne poistený v zdravotnej poisťovni, ktorá je právnym nástupcom Spoločnej zdravotnej poisťovne.
II. alternatíva:
Ustanovenie odseku 1 sa nevzťahuje na poistenca, ktorý je príslušníkom
ozbrojených síl Slovenskej republiky,
Policajného zboru,
Slovenskej informačnej služby,
Národného bezpečnostného úradu,
Zboru väzenskej a justičnej stráže Slovenskej republiky,
Železničnej polície Slovenskej republiky,
Hasičského a záchranného zboru,
ak takému poistencovi určil zdravotnú poisťovňu služobný orgán alebo služobný úrad.
Poistenec môže zmeniť príslušnú zdravotnú poisťovňu vždy len k 1. januáru nasledujúceho kalendárneho roka. Prihlášku možno podať najneskôr do 30. septembra kalendárneho roka. V prípade zániku a vzniku verejného zdravotného poistenia podľa § 4 a 5 v toho istého kalendárneho roka, musí poistenec podať prihlášku v tej zdravotnej poisťovni, v ktorej bol naposledy poistený.
Ak poistenec podal prihlášku do 30. septembra kalendárneho roka, zdravotná poisťovňa, ktorá prihlášku potvrdila, je jeho príslušnou zdravotnou poisťovňou od 1. januára nasledujúceho kalendárneho roka. Ak poistenec podal prihlášku po 30. septembri kalendárneho roka, prihláška sa považuje za podanú 1. januára nasledujúceho kalendárneho roka.
Ustanovenia odsekov 3 a 4 sa nevzťahujú na poistenca podľa odseku 2; takýto poistenec je povinný podať prihlášku v zdravotnej poisťovni určenej služobným orgánom alebo služobným úradom, ak mu ju určil, do ôsmich dní odo dňa vzniku služobného pomeru; potvrdením prihlášky je zdravotná poisťovňa jeho príslušná zdravotná poisťovňa odo dňa vzniku služobného pomeru, ak neodmietla prihlášku potvrdiť (§ 6 ods. 9). Ak poistenec podal prihlášku po uplynutí ustanovenej lehoty, zdravotná poisťovňa je jeho príslušná zdravotná poisťovňa odo dňa potvrdenia prihlášky.
Ustanovenia odsekov 3 a 4 sa nevzťahujú aj na poistenca podľa odseku 2 po ukončení služobného pomeru. Takýto poistenec si môže zmeniť príslušnú zdravotnú poisťovňu v kalendárnom roku, v ktorom sa ukončil služobný pomer, ak do ôsmich dní odo dňa jeho ukončenia podal prihlášku v inej zdravotnej poisťovni, ktorú si vybral; potvrdením prihlášky je zdravotná poisťovňa jeho príslušná zdravotná poisťovňa, a to odo dňa ukončenia služobného  pomeru, ak neodmietla prihlášku potvrdiť (§ 6 ods. 9). Ak poistenec podal prihlášku po uplynutí ustanovenej lehoty, zdravotná poisťovňa je jeho príslušná zdravotná poisťovňa odo dňa potvrdenia prihlášky.
Poistenec je povinný pri zmene zdravotnej poisťovne bez zbytočného odkladu vrátiť preukaz poistenca zdravotnej poisťovni, ktorá bola jeho príslušnou zdravotnou poisťovňou.
Ustanovenia odsekov § 6 ods. 2 až 6 a ods. 9 až 11 platia rovnako aj pri zmene príslušnej zdravotnej poisťovne.“.
Túto pripomienku uplatňujeme ako zásadnú.
Odôvodnenie: Nevyhnutnosť novelizácie § 7 zákona možno stručne vyjadriť potrebou rešpektovania špecifík ozbrojených síl a ozbrojených zborov, vyplývajúcich z ich špecifickej činnosti. Tieto špecifiká vo vzťahu k navrhovanej novele § 7 možno dokumentovať nasledovne:
1. Potreba účinnejšej ochrany identity vybraných špecialistov doma i v zahraniční., ktorej prezradenie by mohlo potenciálne ohroziť operačné spôsobilosti špeciálnych zložiek. Uvedené sa týka aj ochrany osobných údajov zložiek ozbrojených síl, Policajného zboru, Železničnej polície, zboru väzenskej a justičnej stráže. V tejto súvislosti je potrebné konštatovať, že Spoločná zdravotná poisťovňa ako jediná zdravotná poisťovňa na Slovensku je držiteľom certifikátu podľa „Britského štandardu“ (BS7799), p2. 
2.  Potreba zhromažďovania a evidovania údajov o zdravotnom stave príslušníkov, ktoré slúžia na vyhodnocovanie rizikových faktorov štátnej služby s následným prijímaním preventívnych opatrení.
3. Centralizovanie agendy u jednej poisťovne zjednodušuje administratívu a hlavne výrazne zvyšuje personálnu mobilitu.
4. Potreba spolupráce zamestnávateľa a zdravotnej poisťovne pri realizácii preventívnych lekárskych prehliadok a kontrolných vyšetrení jednotlivých špecialistov, pri zabezpečovaní preventívneho očkovania a prípadných programov na ochranu zdravia príslušníkov ozbrojených síl a ozbrojených zborov, nakoľko ide o skupinu so zvýšenou psychickou a fyzickou záťažou a všetky preventívne opatrenia môžu následne znížiť náklady zdravotnej poisťovne na poskytnutú zdravotnú srarotslivosť. Za predpokladu, že príslušníci ozbrojených zložiek budú poistení v jednej poisťovni, môže byť zmluvné zabezpečenie zdravotnej starostlivosti vyžadovanej rezortmi efektívnejšie.
5. Garancia stability spolupráce zdravotníckych zariadení s jednou zdravotnou poisťovňou v oblasti rokovania o zmluvných objemoch finančných prostriedkov na poskytovanie zdravotnej starostlivosti príslušníkom ozbrojených zborov a ozbrojených síl je veľmi dôležitá i z toho hľadiska, že tieto zdravotnícke zariadenia sú určenými poskytovateľmi pre dotknuté osoby (podľa § 11 ods.7 zákona č.576/20014 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov). 
6. Poistenie dotknutých osôb v jednej zdravotnej poisťovni bude mať význam aj z ekonomického a administratívneho hľadiska. V opačnom prípade bude dochádzať k nadbytočným úkonom, keď orgány likvidujúce platové náležitosti príslušníkov by museli zasielať poistné plnenie viacerým poisťovniam.

Vo väzbe na novelu § 7 zákona sa priamo v zákone č.73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a v zákone č.315/2003 Z. z.  o  Hasičskom  a  záchrannom  zbore  v znení neskorších predpisov explicitne zakotví oprávnenie služobného orgánu alebo služobného úradu určiť pre subjekty podliehajúce cit. zákonom zdravotnú poisťovňu, v ktorej sú tieto subjekty povinné sa poistiť.
Okrem uvedeného sa v navrhovanom znení § 7 zakotvuje výnimka zo všeobecnej zásady, že zmena zdravotnej poisťovne sa môže uskutočniť len k 1.januáru. Navrhuje sa, aby osobám uvedeným v odseku 2 návrhu zákona vznikol poistný vzťah k služobným úradom alebo služobným orgánom určenej zdravotnej poisťovni dňom vzniku služobného pomeru a naopak, v prípade ukončenia služobného pomeru, aby táto osoba mohla zmeniť zdravotnú poisťovňu aj v priebehu kalendárneho roka.
3.   V § 31 sa za odsek 2 vkladá nový odsek 3, ktorý znie:
„(3) Poistenci uvedení v § 7 ods.2 tohto zákona, ktorí nie sú poistení v zdravotnej poisťovni, ktorú im určil služobný orgán alebo služobný úrad, prihlásia sa do 8 dní po nadobudnutí účinnosti tohto zákona do zdravotnej poisťovni, ktorú im určil služobný orgán alebo služobný úrad.“.
Doterajšie odseky 3 až 12 sa označujú ako odseky 4 až 13. Túto pripomienku uplatňujeme ako zásadnú.

Odôvodnenie: Rozšírením prechodného ustanovenia sa navrhuje ustanoviť, aby tí poistenci, ktorí sú uvedení v § 7 ods.2 a ktorí sú podľa platného zákona poistení v inej zdravotnej poisťovni ako im určil služobný orgán alebo služobný úrad, sa v stanovenej lehote poistili v zdravotnej poisťovni, ktorú im určil služobný orgán alebo služobný úrad.
	Z	N	Dňa 23. augusta 2006 prebehlo na Ministerstve zdravotníctva SR konferenčné rokovanie, na ktorom sa vysvetlilo, že novela obsahuje iba dva body a v súčasnosti nie je možné doplniť ju o ďalšie ustanovenia z dôvodu urýchlenia legislatívneho procesu. Zástupcovia Ministerstva vnútra SR akceptovali stanovisko a vysvetlenie Ministerstva zdravotníctva SR, ktoré zároveň prisľúbilo zaoberať sa predloženou pripomienkou v najbližšej možnej novele tohto zákona.	
Všeobecná zdravotná poisťovňa, a.s.	1) K čl. I. bod 2 

§ 31b ods. 1 písm. a/

Lehota na podanie ročného zúčtovania poistného (ďalej len RZ) posunutá na 31. 07. 2007 je pre zdravotné poisťovne neakceptovateľná a nevyhovujúca. V rámci RZ si totiž samostatne zárobkovo činná osoba vypočítava preddavok na poistné, ktorý bude odvádzať od 01. 07. 2007. Zdravotnej poisťovni by zostalo iba 8 dní na aktualizovanie predpisu poistného týchto platiteľov, pretože 08. 08. 2007 je zákonom stanovený termín na zaplatenie poistného (preddavkov na poistné) za mesiac júl 2007, čo je pre zdravotné poisťovne prakticky nezvládnuteľná úloha;

§ 31b ods. 1 písm. c/ a f/

K posunutiu termínov na splnenie povinnosti ustanovenej v § 19 ods. 5 a ods. 15 zákona nemáme pripomienky. Dovoľujeme si, ale upozorniť, že pokiaľ zámerom predkladateľa zákona je zjednodušiť RZ, tieto dve povinnosti je potrebné prehodnotiť, prípadne zo zákona vypustiť, a to z nasledovných dôvodov:

k písm. c) - Podľa § 19 ods. 5 je zamestnávateľ povinný vydať zamestnancovi doklad o príjmoch a preddavkoch. Zamestnanec bez tohto dokladu nie je schopný urobiť si ročné zúčtovanie sám a bez tohto potvrdenia mu ho neurobí ani iný jeho zamestnávateľ. Preto na vydanie takéhoto dokladu by sa nemal stanovovať termín, ale zamestnávateľ by mal mať povinnosť vydať takýto doklad zamestnancovi vždy, keď ho o to požiada. V RZ za rok 2005 sme boli často svedkami toho, že zamestnávateľ, ktorý sa striktne držal litery zákona, zamestnancovi po zákonom stanovenom termíne doklad nevydal a ten nemohol urobiť RZ, hoci mu zostával naň ešte časový priestor. 

k písm. f) - Podľa § 19 ods. 15 je zamestnávateľ povinný odovzdať zdravotnej poisťovni „Oznámenie o preplatkoch a nedoplatkoch“ za:
a/ zamestnancov, ktorým RZ robil sám, 
b/ zamestnancov, ktorí si ho robili sami, alebo im ho robil iný zamestnávateľ.
Ak bol výsledok RZ (preplatok alebo nedoplatok) sumu do 100,– Sk, platitelia poistného v bode b/ nemuseli zamestnávateľovi oznamovať. Vznikla situácia, kedy sa do tohto oznámenia zamestnancom v bode a/ uvádzali aj s nedoplatkami nižšími ako 100 Sk, podľa bodu b/ sa však takého nedoplatky v oznámení neuvádzali, čo je vážny nedostatok cit. ustanovenia. V mnohých prípadoch si spracovávatelia RZ uvedení v bode b/ svoju povinnosť podľa § 19 ods. 10 ani nesplnili, čím zamestnávateľ, oznamujúci zdravotnej poisťovni výsledky RZ, odovzdáva oznámenie neúplné.
Zdravotné poisťovne sú schopné urobiť zúčtovanie so zamestnávateľom na základe čiastkových tlačív (typu A, S, X), ktoré platitelia poistného odovzdávajú, a preto ďalšie oznamovanie, ktoré je neúplné a nepresné, je nadbytočné.

2) Navrhujeme predkladanú legislatívnu zmenu využiť tiež na zjednodušenie (zbytočne komplikovaného) výpočtu preddavkov na poistné poistencami podľa § 11 ods. 2 (osobami tzv. dobrovoľne nezamestnanými) od 01. 01. 2007 a to zhodne s preddavkami a poistným plateným štátom. V terajšej podobe rozdiel medzi výškou preddavku plateného štátom a plateného poistencom podľa § 11 ods. 2 zákona predstavuje totiž iba 1,– Sk a v roku 2005 to bola zhodná suma.  

3) Taktiež si dovoľujeme navrhnúť na základe odporúčania Úradu pre dohľad nad zdravotnou starostlivosťou a z dôvodu potreby zosúladenia so zákonom č. 428/2002 Z.z. o ochrane osobných údajov v znení neskorších predpisov doplnenie povinnosti poistenca v § 23 ods.1 v prvej vete zákona č. 580/2004 Z.z. v znení neskorších predpisov nasledovne:  

(1)	Poistenec je povinný písomne oznámiť a dôveryhodným dokladom 
doložiť príslušnej zdravotnej poisťovni najneskôr do ôsmich dní 
a) zmenu .......  
	O

O

O

O

O
	A

A

N

N

N

	Termín bol po dohode s poisťovňou stanovený na koniec júna 2007.

Termín bol po dohode s poisťovňou stanovený na koniec júna 2007.

Pripomienkou sa budeme zaoberať v najbližšej novele, ktorej obsahom bude zjednodušenie ročného zúčtovania poistného.

Pripomienkou sa budeme zaoberať v najbližšej novele, ktorej obsahom bude zjednodušenie ročného zúčtovania poistného.

Pripomienkou sa budeme zaoberať v najbližšej novele, ktorej obsahom bude zjednodušenie ročného zúčtovania poistného.
	
Sieria zdravotná poisťovňa, a.s.
Dôvera zdravotná poisťovňa, a.s.	•	K čl. I, bod 2 návrhu zákona o zdravotnom poistení 
(z dôvodu prehľadnosti sú návrhy na zmenu a odôvodnenie navrhovanej zmeny zapracované v texte tohto ustanovenia):
Za  § 31a  sa vkladá  § 31b,  ktorý znie:
„31b
	(1) V roku 2007 sa lehoty na vykonanie a podanie ročného zúčtovania ustanovujú takto:

a) lehota podľa § 19 ods. 1 do 31. júla 2007, 
návrh na zmenu: 
lehotu „do 31. júla 2007“ upraviť na lehotu „do 30.apríla 2007“
zdôvodnenie návrhu: 
V danom prípade ide o lehotu na vykonanie a podanie ročného zúčtovania zdravotnej poisťovni, pričom dôvodom zmeny doterajšej lehoty je príprava zjednodušených tlačív na podanie ročného zúčtovania. 
Zdravotná poisťovňa v tejto súvislosti poukazuje na skutočnosť, že bez zmeny podmienok  ročného zúčtovania  len samotná zmena tlačív nie je dôvodom na zmenu termínu na podanie ročného zúčtovania.
Pôvodný termín 31.marec vychádzal z termínov pre plnenie daňových povinností  (podanie daňového priznania). Vzhľadom na skutočnosť, že daňové subjekty k 31.marcu vykonávajú ročné účtovné závierky a daňové priznania, zdravotná poisťovňa považuje sa dostatočný časový priestor na splnenie povinnosti na vykonanie a podanie ročného zúčtovania do 30.apríla 2007. Posunutie tohto termínu až na „prázdninové obdobie“ nemá z tohto hľadiska žiadnu pridanú hodnotu. 
	
b) lehota podľa § 19 ods. 2 do 15. júna 2007,
návrh na zmenu: 
lehotu „do 15. júna 2007“ upraviť na lehotu „do 15. marca 2007“
zdôvodnenie návrhu: 
V danom prípade ide o lehotu, dokedy môže zamestnanec požiadať o vykonanie ročného zúčtovania svojho zamestnávateľa. 
Vzhľadom na postupné zjednocovanie termínov pre plnenie povinností daňových poplatníkov a povinné osoby v zdravotnom poistení je nevyhnutné prispôsobiť aj termín uvedený v tomto ustanovení. S prihliadnutím na termín uvedený pod písm. a) tohto ustanovenia za primeraný termín na požiadanie o vykonanie ročného zúčtovania u zamestnávateľa zdravotná poisťovňa považuje 15. marec 2007.
 	
c) lehota podľa § 19 ods. 5 do 7. júna 2007, 	
návrh na zmenu: 
lehotu „do 7. júna 2007“ upraviť na lehotu „do 7. marca 2007“
zdôvodnenie návrhu: 
V danom prípade ide o lehotu, dokedy musí zamestnávateľ vydať zamestnancovi doklad o príjmoch a zaplatených preddavkoch.
Navrhovaná zmena lehoty súvisí s navrhovanou úpravou pod písm. b). 

d) lehota podľa § 19 ods. 10 do 31. augusta 2007, 	
návrh na zmenu: 
lehotu „do 31.augusta 2007“ upraviť na lehotu „do 31.mája 2007“
zdôvodnenie návrhu: 
V danom prípade ide o lehotu, dokedy musí poistenec alebo zamestnávateľ, ktorý vykonal ročné zúčtovanie za zamestnanca, oznámiť ostatným  platiteľom – zamestnávateľom - ich preplatok alebo nedoplatok. 
Navrhovaná zmena lehoty súvisí s úpravou termínu pre podanie daňového priznania a ročného zúčtovania  (viď zdôvodnenie  k písm. a) a b)) tohto ustanovenia.  Navrhovaný termín pre danú povinnosť je logickým dôsledkom tejto zmeny.

e) lehota podľa § 19 ods. 11 do 31. októbra 2007, 	
návrh na zmenu: 
lehotu „do 31.októbra 2007“ upraviť na lehotu „do 31.augusta 2007“
zdôvodnenie návrhu: 
V danom prípade ide o lehotu na vyrovnanie preplatku alebo nedoplatku na poistnom.
Vzhľadom na doterajšie praktické skúsenosti zdravotnej poisťovne a predovšetkým vysokú chybovosť predkladaných ročných zúčtovaní je nevyhnutné zdravotnej poisťovni poskytnúť dostatočný časový priestor na kontrolu predložených ročných zúčtovaní a následnú komunikáciu s platiteľmi za účelom odstránenie zistených chýb. Za primeranú lehotu na nevyhnutný proces kontroly zdravotná poisťovňa považuje štyri kalendárne mesiace od podania ročného zúčtovania (počítané od navrhovanej zmeny podania, t. j. od 30.apríla 2007).

f)  lehota podľa § 19 ods. 15 do 30. septembra 2007,	
návrh na zmenu:
 lehotu „do 30.septembra 2007“ upraviť na lehotu „do 31.júla 2007“

zdôvodnenie návrhu: 
V danom prípade ide o lehotu na oznámenie zdravotnej poisťovni  výsledný preplatok alebo nedoplatok zamestnávateľa.
Navrhovaná zmena lehoty súvisí s úpravou termínov v predchádzajúcich písmenách tohto ustanovenia. 

g) lehota podľa § 19 ods. 16 do 30. novembra 2007. 	
návrh na zmenu: 
lehotu „do 30.novembra 2007“ upraviť na lehotu „do 30.septembra 2007“
zdôvodnenie návrhu: 
V danom prípade ide o lehotu na ročné zúčtovanie so štátom, resp. s Ministerstvom financií SR.
Navrhovaná zmena lehoty súvisí s úpravou termínov v predchádzajúcich písmenách tohto ustanovenia. 

(2) V roku 2007 sa lehoty na ročné prerozdeľovanie poistného ustanovujú takto:

a) lehota podľa § 27a ods. 2 do 30. septembra 2007, 	
návrh na zmenu: 
lehotu „do 30.septembra 2007“ upraviť na lehotu „do 31.júla 2007“
zdôvodnenie návrhu: 
V danom prípade ide o lehotu, v ktorej zdravotná poisťovňa oznamuje úradu celkovú sumu poistného, ktoré je platiteľ poistného povinný odviesť zdravotnej poisťovni podľa § 15 za rozhodujúce obdobie a počet poistencov podľa pohlavia a veku za rozhodujúce obdobie.
Vzhľadom na navrhovanú zmenu termínu na podanie ročného zúčtovania sa primeraným termínom (s prihliadnutím aj na potrebnú dobu spracovania a kontroly zdravotnou poisťovňou podľa doterajších praktických skúseností) javí termín 31.júla 2007.

b) lehota podľa § 27a ods. 9 do 31. októbra 2007,  	
návrh na zmenu: 
lehotu „do 31.októbra 2007“ upraviť na lehotu „do 31.augusta 2007“
zdôvodnenie návrhu: 
V danom prípade ide o lehotu, v ktorej úrad doručí každej zdravotnej poisťovni rozhodnutie o ročnom prerozdeľovaní poistného. 
Navrhovaná zmena súvisí so zmenou termínu uvedenou pod písm. a) tohto ustanovenia.

c) lehota podľa § 27a ods. 10 do 31. decembra 2007.“.	
návrh na zmenu: 
lehotu „do 31.decembra 2007“ upraviť na lehotu „do 31.októbra 2007“
zdôvodnenie návrhu: 
V danom prípade ide o lehotu, v ktorej úrad v rozhodnutí stanoví každej zdravotnej poisťovni výšku jej záväzku voči každej zdravotnej poisťovni. Navrhovaná zmena súvisí so zmenou termínu uvedenou pod písm. a) a b) tohto ustanovenia.

•	K čl. II návrhu zákona o zdravotnom poistení:
Tento zákon nadobúda účinnosť 1. januára 2007.
Zdravotná poisťovňa nemá pripomienky.
	Z	N	Lehoty ročného zúčtovania sa posúvajú práve preto, aby sa vytvoril priestor na zjednodušenie ročného zúčtovania.
Zástupcovia poisťovní na nezúčastnili na rozporovom rokovaní k tomu materiálu a nebolo možné prerokovať ich zásadné pripomienky. Všetky zdravotné poisťovne dostanú priestor na zaslanie konkrétnych návrhov na zjednodušenie ročného zúčtovania poistného.	
Združenie zdravotných poisťovní SR
	Čl. I
 bod 1. – ZZP SR súhlasí
bod 2. – ZZP SR navrhuje nasledovné lehoty v novom § 31 b
 
            ods. 1
            písm.    a) do 30.4.2007 (dátum podania RZ)
                        b) do 15.3.2007
                        c) do 7.3.2007
                        d) do 31.5.2007
                        e) do 31.8.2007 (pre kontrolu RZ)
                        f) do 31.7.2007
                        g) do 30.9.2007
 
             ods. 2
            písm.    a) do 31.7.2007
                        b) do 31.8.2007
                        c) do 31.10.2007
 Čl. II 
ZZP SR súhlasí.
	O	N	Lehoty ročného zúčtovania sa posúvajú práve preto, aby sa vytvoril priestor na zjednodušenie ročného zúčtovania.
Zástupcovia poisťovní na nezúčastnili na rozporovom rokovaní k tomu materiálu a nebolo možné prerokovať ich zásadné pripomienky. Všetky zdravotné poisťovne dostanú priestor na zaslanie konkrétnych návrhov na zjednodušenie ročného zúčtovania poistného.